ร้านนี้เจ้าของร้านเป็นคนเกาหลี ช่างพูดช่างคุยเลย ตอนนี้มีโปรมา3จ่าย2อยู่ ราคาอยู่ที่299/คน ตอนที่มาคนเยอะเลย พอได้ที่นั้งก็เริ่มไปตักเลย ที่นี้มีแต่เมนูหมู คือหมูสามชั้น หมูสันนอก และหมูสามชั้นหมัก มีแค่3อย่างนี้เท่านั้น ส่วนผักมีผักกาดที่ไว้ห่อทาง เห็ดและพริกที่เอามาใส่ตอนทำเป็นคำ พอตักเนื้อเสริฟ เครื่องเคียงก็เริ่มทะยอยออกมาเสริฟ มีทั้งบิมบิมบับ ซุฟเต้าเจี้ยว พิซซ่า ข้าวเปล่า แล้วก็เครื่องเคียงที่ทานกับเนื้อหมู เจ้าของร้านบอกว่าขอเพิ่มได้ไม่อั้นนะ แค่ตอนที่เสริฟมารอบแรกเราก็จะกินไม่หมดแล้ว ที่นี่มีตั้งแต่น้ำเปล่าไปยังโชจูเลย เจ้าของร้านนี้take careลูกค้าอย่างเต็มที่คอยตัด คอยย่างให้ลูกค้าทุกโต๊ะเลย พร้อมทั้งแนะนำการกินให้ด้วย เค้าบอกไม่ต้องรีบทานทานเรื่อยๆเลย (แต่จริงๆกำหนดเวลาไว้แค่2ชม.) แต่ตอนที่เราไปทานร้านเพิ่งเปิดใหม่ๆเลย พอบอกว่าอิ่มแล้วเค้าก็บอกอย่างเพิ่งลุกๆ ยังไม่ได้ทานของหวานเลย เป็นแตงโมเย็นที่หั่นมาเสริฟคนละชิ้น หลังจากนั้นเราก็เช็คบิลพร้อมกับเดินพุงกลางกลับหอ แต่อยากให้มีเนื้อที่หลากหลายมากกว่านี้ เช่นเมนูเนื้อกับเมนูไก่เพิ่มเข้ามา แต่โดยรวมรสชาติถือว่าเฉยๆนะไม่ได้โดดเด่นอะไรเท่าไหร่ ทานได้ ใครที่อยากลองเข้ามาลองเลยแมค้าน่ารักยินดีต้อนรับทุกคน